24/03/2022 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Resolución de inscrición e publicación do calendario laboral do ano 2022 do convenio colectivo sectorial de carpintaría e ebanistaría da provincia da Coruña

Logo de constituirse a comisión negociadora do convenio colectivo sectorial de “carpintaría e ebanistaría” da provincia da Coruña (código de convenio número 15000805011982 e publicado no BOP núm.239 o 19 de decembo de 2017), subscríbese con data 03 de decembro de 2021 o calendario laboral do ano 2022 polas partes lexitimadas e solicítase a súa inscrición e publicación con data 17 de decembro de 2021. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). Considerando que a Xefatura Territorial da Consellería de Emprego e Igualdade da Coruña é competente para resolver a inscrición do calendario laboral do ano 2022 do convenio colectivo sectorial de “Carpintaría e Ebanistaría” da provincia da Coruña e para dispoñer a súa publicación ao abeiro do disposto nos artigos 28 e 62.2 do Decreto 215/2020, do 3 de decembro, polo que se establece a estrutura orgánica da Consellería de Emprego e Igualdade (DOG núm.253, do 17 de decembro de 2020). De acordo con todo o indicado, RESOLVO: 1. A inscrición do calendario laboral do ano 2022 do convenio colectivo sectorial de “carpintaría e ebanistaría” da provincia da Coruña no rexistro de convenios e acordos colectivos de traballo da Comunidade Autónoma de Galicia.2. A remisión do calendario laboral do ano 2022 do convenio colectivo sectorial de “carpintaría e ebanistaría” da provincia da Coruña ao Boletín Oficial da Provincia da Coruña para a súa publicación. A Coruña, 18 de marzo de 2022. A xefa territorial da Consellería de Emprego e Igualdade Assiya Ferrerfabrega Boralla ACTA DE REUNIÓN DA COMISIÓN NEGOCIADORA DO CONVENIO COLECTIVO DE CARPINTARIAS E EBANISTARIAS DA PROVINCIA DA CORUÑA Na Coruña, a día tres de decembro de dous mil vinte un, sendo as dez horas, reúnense as partes arriba mencionadas, na sede social da Confederación de Empresarios de A Coruña, co obxecto de estudo e aprobación do calendario laboral que se aplicará durante o 2022. Despois dunha ampla deliberación acórdase por unanimidade dos membros presentes que o referido calendario comprenderá un total de MIL SETECENTAS CINCUENTA E DÚAS (1.752) HORAS efecetivas de traballo. Así mesmo, é preciso fixar no calendario para o ano 2022 un total de 6 DÍAS FESTIVOS DE CONVENIO, Os días sinalados e fixados no calendario laboral para o 2022 serán os seguintes;  28 de febreiro  16 de maio  16 de agosto  31 de outubro  9 de de decembro  30 de decembro O calendario para o ano 2022 figura detallado no cadro anexo á presente acta. Se nalgún Concello fosen sinaladas como festividades locais día que teñan o carácter de festivo-convenio, establécese a súa substitución como día festivo polo día laborable inmediatamente anterior ou, no seu caso posterior. O presente calendario será de aplicación naquelas empresas que non establezan ou teñan establecido un calendario própio. Nestes supostos prevalecerá o calendario de empresa. As partes acordan autorizar a don Hilarino Cristian Ionut Vares Boudouhi, con DNI XXXXXXXXX, do Consello Galego de Relacions Laborais, para proceder a facer cantos trámites sexan necesarios ante a autoridad laboral para a inscripción e rexistro dos presentes acordos na plataforma REGCON, así como en todolos rexistros que sexan precisos coa finalidade de a sua validación e publicación. Sen máis asuntos que tratar, remata a reunión sendo as dez horas e cuarenta e cinco minutos da data arriba indicada.